CELEX: 52016PC0299
Language: mt
Date: 2016-05-26
Title: Proposta għal REGOLAMENT TAL-KUNSILL li jemenda r-Regolament (UE) Nru 1388/2013 li jiftaħ u jipprovdi għall-ġestjoni ta' kwoti tariffarji awtonomi tal-Unjoni għal ċerti prodotti agrikoli u industrijali

IL-KUMMISSJONI EWROPEA
            Brussell, 26.5.2016
            COM(2016) 299 final
            2016/0153(NLE)
            Proposta għal
            REGOLAMENT TAL-KUNSILL
            li jemenda r-Regolament (UE) Nru 1388/2013 li jiftaħ u jipprovdi għall-ġestjoni ta' kwoti tariffarji awtonomi tal-Unjoni għal ċerti prodotti agrikoli u industrijali
            
               
         
         
            
               MEMORANDUM TA’ SPJEGAZZJONI
            
            
               1.
                     IL-KUNTEST TAL-PROPOSTA
            
            
               •
                     Ir-raġunijiet għall-proposta u l-għanijiet tagħha
            
            
               
                  Ċertu prodotti jeħtieġu kwoti tariffarji awtonomi meta l-produzzjoni tagħhom fl-Unjoni ma tkunx tlaħħaq mal-ħtiġijiet tal-industriji li jużawhom fl-Unjoni. Il-kwoti tariffarji tal-Unjoni għandhom jinfetħu b'rati ta' dazju żero jew imnaqqsa għall-volumi x-xierqa, mingħajr ma jfixklu s-swieq ta' prodotti bħal dawn. 
               
               
                  Fis-17 ta' Diċembru 2013 il-Kunsill adotta r-Regolament (UE) Nru 1388/2013 li jiftaħ u jipprovdi għall-ġestjoni ta' kwoti tariffarji awtonomi tal-Unjoni għal ċerti prodotti agrikoli u industrijali sabiex id-domanda tal-Unjoni għall-prodotti kkonċernati tkun tista' tintlaħaq bl-aktar kundizzjonijiet favorevoli.
               
               
                  Ir-Regolament jiġi aġġornat kull semestru bl-għan li jakkomoda l-ħtiġijiet tal-industrija tal-UE. Il-Kummissjoni, megħjuna mill-Grupp dwar il-Kwistjonijiet ta’ Ekonomija Tariffarja (ETQG), irrevediet it-talbiet kollha għal kwoti temporanji li ġew ippreżentati lilha mill-Istati Membri.
               
               
                  Wara din ir-reviżjoni, il-Kummissjoni hija tal-fehma li l-ftuħ tad-dazji huwa ġġustifikat għal xi prodotti ġodda li bħalissa mhumiex imniżżlin fl-Anness tar-Regolament tal-Kunsill (UE) Nru 1388/2013. Fir-rigward ta’ xi prodotti oħra, irid jinbidel il-kliem tad-deskrizzjoni, għandhom jiġu assenjati kodiċijiet TARIC ġodda, għandha tiżdied data tat-tmiem, jew kellu jiżdied il-volum tal-kwota inizjali. Meta l-kwota tariffarja ta’ ċerti prodotti ma tibqax fl-interess ekonomiku tal-Unjoni, dawn il-prodotti jridu jiġu rtirati.
               
            
            
               •
                     Il-konsistenza mad-dispożizzjonijiet eżistenti tal-politika fil-qasam ta’ politika
            
            
               
                  Din il-proposta mhix se tkun ta' żvantaġġ għall-pajjiżi li qed jibbenefikaw minn ftehim kummerċjali preferenzjali mal-UE (pereżempju l-SĠP, is-sistema tal-AKP, il-ftehimiet ta' kummerċ ħieles (FTAs), il-pajjiżi kandidati u l-pajjiżi kandidati potenzjali).
               
            
            
               •
                     Il-konsistenza ma’ politiki oħrajn tal-Unjoni
            
            
               
                  Il-proposta tikkonforma mal-politiki agrikoli, kummerċjali, ta' intrapriża, ta' żvilupp u ta' relazzjonijiet esterni.
               
            
            
               2.
                     IL-BAŻI ĠURIDIKA, IS-SUSSIDJARJETÀ U L-PROPORZJONALITÀ
            
            
               •
                     Il-bażi ġuridika
            
            
               
                  Il-bażi ġuridika ta’ din il-proposta huwa l-Artikolu 31 tat-Trattat dwar il-Funzjonament tal-Unjoni Ewropea (it-TFUE).
               
            
            
               •
                     Is-sussidjarjetà (għal kompetenza mhux esklużiva) 
            
            
               Il-proposta tidħol fil-kompetenza esklużiva tal-Unjoni. Għalhekk il-prinċipju tas-sussidjarjetà ma japplikax.
            
            
               •
                     Il-proporzjonalità
            
            
               
                  Il-proposta tikkonforma mal-prinċipju tal-proporzjonalità għax dan is-sett ta’ miżuri jaqbel mal-prinċipji stipulati għas-simplifikazzjoni tal-proċeduri għall-operaturi involuti fil-kummerċ barrani u jikkonforma wkoll mal-Komunikazzjoni mill-Kummissjoni rigward is-sospensjonijiet u l-kwoti tariffarji awtonomi (ĠU C 363, 13.12.2011, p. 6). Dan ir-Regolament ma jmurx lil hinn minn dak li hu meħtieġ sabiex jinkisbu l-għanijiet li jridu jinkisbu skont l-Artikolu 5(4) tat-Trattat dwar l-Unjoni Ewropea.
               
            
            
               •
                     L-għażla tal-istrument
            
         
         
            
               Bis-saħħa tal-Artikolu 31 tat-TFUE, is-sospensjonijiet u l-kwoti tariffarji awtonomi jiġu stabbiliti mill-Kunsill b’maġġoranza kwalifikata abbażi ta’ proposta tal-Kummissjoni; għalhekk l-istrument ix-xieraq huwa regolament.
            
            
               3.
                     IR-RIŻULTATI TAL-EVALWAZZJONIJIET EX POST, TAL-KONSULTAZZJONIJIET MAL-PARTIJIET IKKONĊERNATI U TAL-VALUTAZZJONIJIET TAL-IMPATT
            
            
               •
                     L-evalwazzjonijiet ex post/il-kontrolli tal-idoneità tal-leġiżlazzjoni eżistenti
            
            
               
                  L-iskema tal-kwoti tariffarji awtonomi kienet parti minn studju ta' evalwazzjoni dwar is-sospensjonijiet tariffarji awtonomi li twettaq fl-2013, peress li l-kwoti awtonomi huma miżuri simili għas-sospensjonijiet awtonomi, għajr għall-fatt li l-kwoti għandhom volum limitat ta' importazzjoni. L-evalwazzjoni kkonkludiet li r-raġuni fundamentali għall-iskema għadha valida. L-iffrankar tal-ispejjeż għan-negozji tal-UE li jimpurtaw l-oġġetti skont din l-iskema jista’ jkun wieħed sinifikanti. Min-naħa tiegħu, dan l-iffrankar jista’ jwassal għal benefiċċji usa’ (bħal kapaċitajiet ogħla ta’ kompetittività, metodi ta’ produzzjoni iktar effiċjenti, il-ħolqien jew iż-żamma tal-impjiegi fl-UE, eċċ.), skont il-prodott, il-kumpanija u s-settur ikkonċernat.
               
            
            
               •
                     Il-konsultazzjonijiet mal-partijiet ikkonċernati
            
            
               Il-valutazzjoni ta' din il-proposta twettqet bl-għajnuna tal-Grupp dwar il-Kwistjonijiet ta' Ekonomija Tariffarja (ETQG) li jikkonsisti minn delegazzjonijiet mill-Istati Membri kollha u mit-Turkija. Dan il-Grupp iltaqa’ tliet darbiet qabel ma ntlaħaq ftehim dwar il-bidliet stabbiliti f’din il-proposta.
            
            
               Għarbel bir-reqqa kull talba (ġdida jew emendata). B’mod partikulari, l-evitar ta’ kwalunkwe ħsara għall-produtturi tal-UE u t-tisħiħ u l-konsolidazzjoni tal-kompetittività tal-produzzjoni tal-UE kienu jiffurmaw parti mill-eżami ta’ kull każ. Din il-valutazzjoni twettqet b'diskussjoni fl-ETQG u bil-konsultazzjoni tal-Istati Membri mal-industriji, mal-assoċjazzjonijiet, mal-kmamar tal-kummerċ ikkonċernati u ma' partijiet ikkonċernati oħra involuti.
            
            
               Il-kwoti kollha elenkati jikkorrispondu għal ftehimiet jew kompromessi milħuqa fid-diskussjoni tal-ETQG. Ma ssemma l-ebda riskju potenzjalment serju b’konsegwenzi irreversibbli.
            
            
               •
                     Il-ġbir u l-użu tal-għarfien espert
            
            
               
                  Mhux applikabbli.
               
            
            
               •
                     Il-valutazzjoni tal-impatt
            
            
               L-emenda proposta hija waħda teknika li tikkonċerna biss il-kamp ta' applikazzjoni tal-kwoti elenkati fl-Anness. Mill-bqija r-Regolament jibqa’ l-istess bħar-Regolament eżistenti tal-Kunsill. Għalhekk ma saret l-ebda valutazzjoni tal-impatt għal din il-proposta.
            
            
               •
                     L-idoneità regolatorja u s-simplifikazzjoni
            
            
               
                  Mhux applikabbli.
               
            
            
               •
                     Id-drittijiet fundamentali
            
            
               
                  Il-proposta ma għandha l-ebda konsegwenza fuq id-drittijiet fundamentali.
               
            
            
               4.
                     L-IMPLIKAZZJONIJIET BAĠITARJI
            
            
               Din il-proposta ma għandha l-ebda impatt finanzjarju fuq in-nefqa iżda għandha impatt finanzjarju fuq id-dħul li jwassal għal dazji doganali mhux miġbura ta' madwar EUR 2,8 miljun fis-sena. L-effett fuq ir-riżorsi proprji tradizzjonali tal-baġit hu – 2 773 841 EUR fis-sena (75% x 3 698 455 EUR fis-sena).
            
            
               Il-kontribuzzjonjiet tal-Istati Membri bbażati fuq l-ING tagħhom għandhom jikkumpensaw għat-telf fid-dħul tar-Riżorsi Proprji Tradizzjonali.
            
            
               5.
                     ELEMENTI OĦRAJN
            
         
         
            
               •
                     Il-pjanijiet ta’ implimentazzjoni u l-arranġamenti ta’ monitoraġġ, ta’ evalwazzjoni u ta’ rappurtar
            
            
               
                  Il-miżuri proposti huma ttrattati fil-qafas tat-TARIC (it-Tariffa Integrata tal-Unjoni Ewropea) u japplikawhom l-amministrazzjonijiet doganali tal-Istati Membri.
               
               
                  Sejrin jitwettqu kontrolli fuq l-użu aħħari ta’ xi prodotti koperti minn dan ir-Regolament tal-Kunsill skont l-Artikolu 254 tar-Regolament (UE) Nru 952/2013 tal-Parlament Ewropew u tal-Kunsill tad-9 ta’ Ottubru 2013 li jistabbilixxi l-Kodiċi Doganali tal-Unjoni.
               
            
            
               •
                     Id-dokumenti ta’ spjegazzjoni (għad-Direttivi)
            
            
               
                  Mhux applikabbli.
               
            
            
               •
                     Spjegazzjoni ddettaljata tad-dispożizzjonijiet speċifiċi tal-proposta
            
            
               Mhux applikabbli.
            
            
               2016/0153 (NLE)
            
            
               Proposta għal
            
            
               REGOLAMENT TAL-KUNSILL
            
            
               li jemenda r-Regolament (UE) Nru 1388/2013 li jiftaħ u jipprovdi għall-ġestjoni ta' kwoti tariffarji awtonomi tal-Unjoni għal ċerti prodotti agrikoli u industrijali
            
            
               IL-KUNSILL TAL-UNJONI EWROPEA,
            
            
               Wara li kkunsidra t-Trattat dwar il-Funzjonament tal-Unjoni Ewropea, u b’mod partikulari l-Artikolu 31 tiegħu,
            
            
               Wara li kkunsidra l-proposta tal-Kummissjoni Ewropea,
            
            
               Billi:
            
            
               (1)Biex ikun żgurat il-forniment biżżejjed u bla waqfien ta' ċerti prodotti li ma jiġux immanifatturati biżżejjed fl-Unjoni u biex jiġi evitat kull tfixkil fis-suq ta' ċerti prodotti agrikoli u industrijali, infetħu kwoti tariffarji awtonomi permezz tar-Regolament tal-Kunsill (KE) Nru 1388/2013
                  1
               . Il-prodotti li ma jaqbżux dawk il-kwoti tariffarji jistgħu jiġu importati fl-Unjoni b'rati ta' dazju żero jew imnaqqsa. Minħabba r-raġunijiet indikati, għal disa' prodotti ġodda, hemm bżonn li b'effett mill-1 ta' Lulju 2016 jinfetħu kwoti tariffarji b'rati ta' dazju żero jew imnaqqsa għal volum xieraq.
            
            
               (2)Barra minn hekk, f'ċerti każijiet, il-kwoti tariffarji awtonomi eżistenti tal-Unjoni għandhom jiġu adattati. Fil-każ ta’ prodott wieħed, jeħtieġ li tiġi emendata d-deskrizzjoni tal-prodott għall-finijiet ta’ kjarifika. Fil-każ ta' tliet prodotti oħra, il-volumi tal-kwota jeħtieġ li jiżdiedu billi tali żieda hija fl-interess tal-operaturi ekonomiċi u tal-Unjoni.
            
            
               (3)Fl-aħħar nett, għal prodott wieħed, għandhom jingħalqu l-kwoti tariffarji awtonomi tal-Unjoni b'effett mill-1 ta' Lulju 2016 għax mhux fl-interess tal-Unjoni li jibqgħu jingħataw minn dakinhar 'il quddiem.
            
            
               (4)Għalhekk ir-Regolament (UE) Nru 1388/2013 għandu jiġi emendat skont dan.
            
            
               (5)Minħabba li l-bidliet fis-sospensjonijiet għall-prodotti kkonċernati previsti f’dan ir-Regolament għandhom japplikaw mill-1 ta’ Lulju 2016, dan ir-Regolament għandu jidħol fis-seħħ b’urġenza,
            
         
         
            
               ADOTTA DAN IR-REGOLAMENT:
            
            
               Artikolu 1
            
            
               L-Anness tar-Regolament (UE) Nru 1388/2013 huwa emendat kif ġej:
            
            
               (a)ir-ringieli għall-kwoti tariffarji bin-numri tas-serje09.2691, 09.2692, 09.2693, 09.2696, 09.2697, 09.2698, 09.2699, 09.2694 u 09.2695 stabbiliti fl-Anness I ta' dan ir-Regolament huma mdaħħla skont l-ordni tal-kodiċijiet tan-NM indikati fit-tieni kolonna tat-tabella fl-Anness tar-Regolament (UE) Nru 1388/2013;
            
            
               (b)
                     ir-ringieli għall-kwoti tariffarji bin-numru tal-ordni 09.2637, 09.2703, 09.2683 u 09.2659 huma sostitwiti mir-ringieli li jinsabu fl-Anness II ta’ dan ir-Regolament;
            
            
               (c)
                     ir-ringiela għall-kwota tariffarja bin-numru tal-ordni 09.2689 titħassar.
            
            
               Artikolu 2
            
            
               Dan ir-Regolament jidħol fis-seħħ dakinhar li jiġi ppubblikat f’Il-Ġurnal Uffiċjali tal-Unjoni Ewropea.
            
            
               Huwa jibda japplika mill-1 ta’ Lulju 2016. 
            
            
               Dan ir-Regolament jorbot fl-intier tiegħu u japplika direttament fl-Istati Membri kollha.
            
            
               Magħmul fi Brussell,
            
            
               
                     Għall-Kunsill
               
               
                     Il-President
                     
               
            
            
               DIKJARAZZJONI FINANZJARJA LEĠIŻLATTIVA 
            
            
               1.
                     L-ISEM TAL-PROPOSTA
            
            
               Ir-Regolament tal-Kunsill li jemenda r-Regolament (UE) Nru 1388/2013 li jiftaħ u jipprovdi għall-ġestjoni ta' kwoti tariffarji awtonomi tal-Unjoni għal ċerti prodotti agrikoli u industrijali
            
            
               2.
                     IL-LINJI BAĠITARJI
            
            
               Il-Kapitolu u l-Artikolu: Il-Kapitolu 12, l-Artikolu 120
            
            
               L-ammont ibbaġitjat għall-2016: EUR 18 465 300 000 (B 2016)
            
            
               3.
                     L-IMPATT FINANZJARJU
            
         
         
            
               ◻
                     ◻Il-proposta ma għandha l-ebda impatt finanzjarju
            
            
               X
                     Din il-proposta ma għandha l-ebda impatt finanzjarju fuq in-nefqa iżda għandha impatt finanzjarju fuq id-dħul. L-effett huwa kif ġej:
            
            
               (f’miljuni ta’ EUR sa ċifra waħda wara l-punt deċimali)
            
            
                     
                        Linja baġitarja
                     
                  
                  
                     
                        Dħul
                           2
                        
                     
                  
                  
                     
                        Perjodu ta’ 6 xhur li jibda minn jj/xx/ssss
                     
                  
                  
                     
                        [Sena: 2/2016]
                     
                  
               
                     
                        L-Artikolu 120
                     
                  
                  
                     
                        L-impatt fuq ir-riżorsi proprji
                     
                  
                  
                     
                        01/07/2016
                     
                  
                  
                     
                        - 1,4
                     
                  
               
               (f’miljuni ta’ EUR sa ċifra waħda wara l-punt deċimali)
            
            
                     
                        Is-sitwazzjoni wara l-azzjoni
                     
                  
               
                     
                  
                  
                     
                        [2017 u s-snin ta' wara]
                     
                  
               
                     
                        L-Artikolu 120
                     
                  
                  
                     
                        - 2,8 fis-sena
                     
                  
               
            
               Abbażi ta' dan, l-impatt fuq it-telf mid-dħul li jirriżulta minn dan ir-Regolament jista’ jiġi stmat li se jkun ta' EUR 2,8 miljun fis-sena għall-perjodu mill-01.01.2017 'il quddiem (EUR 3,7 miljun ammont gross x 0,75) u EUR 1,4 miljun għall-perjodu bejn l-01.07.2016 u l-31.12.2016.
            
            
               Il-kontribuzzjonjiet tal-Istati Membri bbażati fuq l-ING tagħhom għandhom jikkumpensaw għat-telf fid-dħul tar-Riżorsi Proprji Tradizzjonali.
            
            
               4.
                     IL-MIŻURI KONTRA L-FRODI
            
            
               Sejrin jitwettqu kontrolli fuq l-użu aħħari ta’ xi prodotti koperti minn dan ir-Regolament tal-Kunsill skont l-Artikolu 254 tar-Regolament (UE) Nru 952/2013 tal-Parlament Ewropew u tal-Kunsill tad-9 ta’ Ottubru 2013 li jistabbilixxi l-Kodiċi Doganali tal-Unjoni.
            
         
         
            
                  
                     (1)
                  Ir-Regolament tal-Kunsill (UE) Nru 1388/2013 tas-17 ta' Diċembru 2013 li jiftaħ u jipprovdi għall-ġestjoni ta' kwoti tariffarji awtonomi tal-Unjoni għal ċerti prodotti agrikoli u industrijali u li jħassar ir-Regolament (KE) Nru 7/2010 (ĠU L 354, 28.12.2013, p. 319). 
               
               
                  
                     (2)
                  Għar-riżorsi proprji tradizzjonali (id-dazji agrikoli, l-imposti fuq iz-zokkor, id-dazji doganali), l-ammonti indikati jridu jkunu ammonti netti, jiġifieri ammonti grossi wara li minnhom jitnaqqas 25 % mill-ispejjeż tal-ġbir. 
               
            
      
    ---documentbreak--- 
      
         
               IL-KUMMISSJONI EWROPEA
            Brussell, 26.5.2016
            COM(2016) 299 final
            ANNESSI
            tal-
            Proposta għal REGOLAMENT TAL-KUNSILL
            li jemenda r-Regolament (UE) Nru 1388/2013 li jiftaħ u jipprovdi għall-ġestjoni ta' kwoti tariffarji awtonomi tal-Unjoni għal ċerti prodotti agrikoli u industrijali
            
               
         
         
            
               Anness I
            
            
            
                     
                        Nru ta' l-Ordni
                     
                  
                  
                     
                        Il-kodiċi tan-NM
                     
                  
                  
                     
                        TARIC
                     
                  
                  
                     
                        Deskrizzjoni
                     
                  
                  
                     
                        Il-perjodu tal-kwota
                     
                  
                  
                     
                        L-ammont tal-kwota 
                     
                  
                  
                     
                        Il-kwota tad-dazji (%)
                     
                  
               
                     
                        09.2691
                     
                  
                  
                     
                        ex 2914 70 00
                     
                  
                  
                     
                        45
                     
                  
                  
                     
                        1-(1-Kloroċiklopropil)etanon (CAS RN 63141-09-3)
                     
                  
                  
                     
                        01.07-31.12
                     
                  
                  
                     
                        400 tunnellata
                     
                  
                  
                     
                        0 %
                     
                  
               
                     
                        09.2692
                     
                  
                  
                     
                        ex 2914 70 00
                     
                  
                  
                     
                        55
                     
                  
                  
                     
                        2-Kloro-1-(1-kloroċiklopropil)etanon (CAS RN 120983-72-4)
                     
                  
                  
                     
                        01.07-31.12
                     
                  
                  
                     
                        1 200 tunnellata
                     
                  
                  
                     
                        0 %
                     
                  
               
                     
                        09.2693
                     
                  
                  
                     
                        ex 2930 90 99
                     
                  
                  
                     
                        28
                     
                  
                  
                     
                        Flubendijammid (ISO) (CAS RN 272451-65-7)
                     
                  
                  
                     
                        01.07-31.12
                     
                  
                  
                     
                        100 tunnellata
                     
                  
                  
                     
                        0 %
                     
                  
               
                     
                        09.2696
                     
                  
                  
                     
                        ex 2932 20 90
                     
                  
                  
                     
                        25
                     
                  
                  
                     
                        Dekan-5-olid (CAS RN 705-86-2)
                     
                  
                  
                     
                        01.07-31.12
                     
                  
                  
                     
                        2 430 kg
                     
                  
                  
                     
                        0 %
                     
                  
               
                     
                        09.2697
                     
                  
                  
                     
                        ex 2932 20 90
                     
                  
                  
                     
                        30
                     
                  
                  
                     
                        Dodekan-5-olid (CAS RN 713-95-1)
                     
                  
                  
                     
                        01.07-31.12
                     
                  
                  
                     
                        2 080 kg
                     
                  
                  
                     
                        0 %
                     
                  
               
                     
                        09.2698
                     
                  
                  
                     
                        ex 3204 17 00
                     
                  
                  
                     
                        30
                     
                  
                  
                     
                        Kolorant C.I. Pigment Red 4 (CAS RN 2814-77-9) u preparazzjonijiet ibbażati fuqu b'kontenut ta' 60 % tal-Kolorant C.I. Pigment Red 4 skont il-piż
                     
                  
                  
                     
                        01.07-31.12
                     
                  
                  
                     
                        75 tunnellata
                     
                  
                  
                     
                        0 %
                     
                  
               
                     
                        09.2699
                     
                     
                  
                  
                     
                        ex 8526 91 20
                     
                     
                        ex 8527 29 00
                     
                  
                  
                     
                        80
                     
                     
                        10
                     
                  
                  
                     
                        Modulu tal-awdjo integrat (IAM) b’output tal-vidjo diġitali biex jitqabbad ma’ skrin tattili LCD, ikkollegat man-netwerk MOST (Media Oriented Systems Transport) u trasportat permezz tal-protokoll ta' livell għoli MOST, bi jew mingħajr
                     
                     
                        u tinkludi
                     
                     
                        għall-użu fil-manifattura tal-vetturi fil-Kapitolu87
                     
                     
                         (1)
                     
                     
                  
                  
                     
                        01.07-31.12.2016
                     
                  
                  
                     
                        500 000 biċċa
                     
                     
                  
                  
                     
                        0 %
                     
                     
                  
               
                     
                        09.2694
                     
                  
                  
                     
                        ex 8714 10 90
                     
                  
                  
                     
                        30
                     
                  
                  
                     
                        Klamps tal-fusijiet, ħawsings, fork bridges u aċċessorji għall-ikklampjar, magħmulin minn liga tal-aluminju tat-tip li jintuża fil-muturi
                     
                  
                  
                     
                        01.07-31.12
                     
                  
                  
                     
                        500 000 biċċa
                     
                  
                  
                     
                        0 %
                     
                  
               
                     
                        09.2695
                     
                  
                  
                     
                        ex 8714 10 90
                     
                  
                  
                     
                        40
                     
                  
                  
                     
                        Pistuni tal-istabbilizzaturi tal-istering magħmulin mill-azzar sinterizzat skont l-istandard ISO P2054 tat-tip li jintuża fil-muturi
                     
                  
                  
                     
                        01.07-31.12
                     
                  
                  
                     
                        1 000 000 biċċa
                     
                  
                  
                     
                        0 %
                     
                  
               
            
               Anness II
            
            
            
                     
                        Nru ta' l-Ordni
                     
                  
                  
                     
                        Il-kodiċi tan-NM
                     
                  
                  
                     
                        TARIC
                     
                  
                  
                     
                        Deskrizzjoni
                     
                  
                  
                     
                        Il-perjodu tal-kwota
                     
                  
                  
                     
                        L-ammont tal-kwota 
                     
                  
                  
                     
                        Il-kwota tad-dazji (%)
                     
                  
               
                     
                        09.2637
                     
                     
                  
                  
                     
                        ex 0710 40 00
                     
                     
                        ex 2005 80 00
                     
                  
                  
                     
                        20
                     
                     
                        30
                     
                  
                  
                     
                        Qamħirrum miċ-ċfaċagħ (Zea Mays Saccharata) b'dijametru ta' 10 mm jew aktar, iżda mhux aktar minn 20 mm, imfesdaq, magħżul, mirqum, maħsul, mismut, jew imberred u ffriżat malajr individwalment jew imħejji jew ippriservat b'mod ieħor għajr bil-ħall jew bl-aċidu aċetiku, mhux iffriżat biex jintuża fil-manifattura ta' prodotti tal-industrija tal-ikel għal trattament għajr għall-ippakkjar mill-ġdid sempliċi
                     
                     
                         (1)(2)(3)
                     
                     
                  
                  
                     
                        01.01-31.12
                     
                     
                  
                  
                     
                        550 tunnellata
                     
                     
                  
                  
                     
                        0 %
                     
                     
                  
               
                     
                        09.2703
                     
                  
                  
                     
                        ex 2825 30 00
                     
                  
                  
                     
                        10
                     
                  
                  
                     
                        Ossidi u idrossidi tal-vanadju esklussivament għall-użu fil-ligi
                     
                     
                         (1)
                     
                  
                  
                     
                        01.01-31.12
                     
                  
                  
                     
                        20 000 tunnellata
                     
                  
                  
                     
                        0 %
                     
                  
               
                     
                        09.2683
                     
                  
                  
                     
                        ex 2914 19 90
                     
                  
                  
                     
                        50
                     
                  
                  
                     
                        Aċetilaċetonat tal-kalċju  (CAS RN 19372-44-2) għall-użu fil-manifattura tas-sistemi ta' stabilizzaturi fil-forma ta' pilloli
                     
                     
                         (1)
                     
                  
                  
                     
                        01.01-31.12
                     
                  
                  
                     
                        150 tunnellata
                     
                  
                  
                     
                        0 %
                     
                  
               
                     
                        09.2659
                     
                  
                  
                     
                        ex 3802 90 00
                     
                  
                  
                     
                        19
                     
                  
                  
                     
                        Trab tad-dijatomi kalċinat fil-fluss tas-soda
                     
                  
                  
                     
                        01.01-31.12
                     
                  
                  
                     
                        35 000 tunnellata
                     
                  
                  
                     
                        0 %
                     
                  
               
            
                     
                        (1)
                     
                  
                  
                     
                        Is-sospensjoni tad-dazji hija soġġetta għal superviżjoni doganali tal-użu finali f’konformità mal-Artikolu 254 tar-Regolament (UE) Nru 952/2013 tal-Parlament Ewropew u tal-Kunsill tad- 9 ta’ Ottubru 2013 li jistabbilixxi l-Kodiċi Doganali tal-Unjoni  (ĠU L 269, 10.10.2013, p. 1).
                     
                  
               
                     
                        (2)
                     
                  
                  
                     
                        Madankollu, is-sospensjoni tat-tariffi doganali ma għandhiex tapplika meta l-ipproċessar isir minn impriżi tal-forniment tal-ikel jew li jbiegħu bl-imnut.
                     
                  
               
                     
                        (3)
                     
                  
                  
                     
                        Id-dazju ad valorem biss huwa sospiż. Id-dazju speċifiku għandu jkompli japplika.